มีอาการถ่ายท้องปกติแล้วมีเลือดสดๆ หยดออกมาก่อนอุจจาระจะออก และระหว่างถ่ายด้วยค่ะ แต่พอถ่ายเสร็จแล้วเลือดก็หยุดไหล ช่วงนี้อุจจาระค่อนข้างแข็ง ก้อนเล็กและสีเข้ม ป็นมา4วันแล้วค่ะ ก่อนหน้านี้เบ่งถ่ายค่อนข้างแรง และเป็นคนถ่ายยากนิดนึง มีอาการเจ็บเล็กน้อยบริเวณใกล้ๆรูทวารหนักตอนถ่ายด้วย ตรงหูรูดมีติ่งเล็กๆยืนออกมาค่ะ แต่ไม่มีหัวนะคะ ไม่ทราบว่าเป็นริดสีดวงหรือเป็นอะไร เคยพบแพทย์ด้วยอาการเดียวกันเมื่อ2-3ปีก่อน ไม่ได้บอกว่าเป็นอะไรให้ยาระบายมาเฉยๆค่ะ ขอบค่ะ
สวัสดีค่ะ อาการถ่ายอุจจาระมีเลือดออกสีแดงสด สามารถเกิดได้จากหลายสาเหตุ ได้แก่ ริดสีดวงทวาร, มีแผลฉีกขาดที่รูทวารจากอาการท้องผูก, ทวารหนักและลำไส้อักเสบ, มีติ่งเนื้อที่ลำไส้, ลำไส้ขาดเลือด, เนื้องอกต่างๆที่ลำไส้ เป็นต้นก้อนเนื้อหรือติ่งที่ทวาร เกิดได้จากหลายสาเหตุค่ะ เช่น ฝีที่ทวาร, ริดสีดวงทวาร, ติ่งเนื้อที่เกิดจากโรคแผลที่ขอบปากทวาร, การติดเชื้อหูดหงอนไก่หรือเนื้องอก อื่นๆ จากลำไส้ส่วนล่าง เป็นต้นในคนอายุน้อยที่พบบ่อย คือ ติ่งเนื้อที่เกิดจากโรคแผลที่ขอบปากทวาร และโรคริดสีดวงทวาร ซึ่ง 2โรคนี้ เมื่อมีติ่งที่ทวารหนักแล้ว มักไม่หาย แต่หากต้องการไม่ให้มีติ่งยื่นมากขึ้น แนะนำให้ดื่มน้ำเปล่าเพิ่มขึ้น รับประทานผักผลไม้มากขึ้น เพื่อไม่ให้ท้องผูก ค่ะ**แต่ถ้ายังมีติ่งออกมามากขึ้นเรื่อยๆ ควรไปพบแพทย์เพื่อวินิจฉัยโรคอีกครั้งนะคะ